Source: https://www.saaremaavald.ee/en/detailplaneeringute-tuhistamised-ja-kehtetuks-tunnistamised
Timestamp: 2020-02-18 00:30:22+00:00

Document:
Vanamõisa külas Kiti detailplaneeringu osaline kehtetuks tunnistamine
Saaremaa Vallavalitsus teatab vastavalt planeerimisseaduse § 140 lõikele 5, et Saaremaa
Vallavolikogu tunnistas 20.12.2019 otsusega nr 124 osaliselt kehtetuks vallavalitsuse 26.06.2018 korraldusega nr 757 kehtestatud Kiti detailplaneeringu teekatte lahenduse osas.
Detailplaneeringu eesmärk on maaüksuse jagamine eraldi kinnistuteks, uute kinnistute maakasutuse sihtotstarbe muutmine elamumaaks, igale kinnistule ühe elamu ja kuni kahe abihoone planeerimine ja paigaldamine, liikluskorralduse määramine, keskkonnatingimuste seadmine ja tehnovõrkude lahendamine. Detailplaneeringuga jagati maaüksus seitsmeks elamumaa krundiks.
Detailplaneering tunnistati kehtetuks teekatte lahenduse osas planeerimisseaduse § 140 lõike 1 punkti 2 alusel katastriüksuse omaniku avalduse alusel. Planeeritud tolmuvaba kruus/killustikkattega juurdepääsutee asemel rajatakse kruuskattega tee. Detailplaneeringuga antud ehitusõigused jäävad kehtima, samuti ei muudeta planeeritud juurdepääsutee asukohta. Kehtima jäävas osas on võimalik detailplaneering ellu viia.
Salme alevikus Sõrve mnt 10 ja Sõrve mnt 12 detailplaneeringu kehtetuks tunnistamine
Saaremaa Vallavolikogu 20.12.2019 otsusega nr 121 tunnistati kehtetuks Salme alevikus Sõrve mnt 10 ja Sõrve mnt 12 detailplaneering. Sõrve mnt 10 ja Sõrve mnt 12 detailplaneering kehtestati Saaremaa Vallavalitsuse 19.12.2017 korraldusega nr 214 eesmärgiga kavandada planeeringualale kauplus koos parklaga. Saaremaa Tarbijate Ühistu esitas Saaremaa Vallavalitsusele avalduse detailplaneeringu kehtetuks tunnistamiseks, kuna soovib detailplaneeringu elluviimisest loobuda.
Kuumi külas Kuumi detailplaneeringu kehtetuks tunnistamine
Saaremaa Vallavolikogu 20.12.2019 otsusega nr 120 tunnistati Kuumi külas Kuumi detailplaneering. Kuumi detailplaneering kehtestati Kihelkonna Vallavolikogu 23.08.2005 otsusega nr 32 eesmärgiga kavandada planeeringualale 2 elamumaa krunti ja vähendada Karujärve kalda ehituskeeluvööndit. Käesolevaks hetkeks on detailplaneeringuga kavandatu ellu viidud ja kinnistute omanikud soovisid detailplaneeringu kehtetuks tunnistada.
Golfikompleksi detailplaneeringu II etapp osaline kehtetuks tunnistamine Merikotka tn 34 kinnistu osas
Saaremaa Vallavolikogu 20.12.2019 otsusega nr 122 tunnistati osaliselt kehtetuks Kuressaare Linnavalitsuse 04.11.2003 korraldusega nr 750 kehtestatud „Golfikompleksi detailplaneeringu II etapp" Merikotka tn 34 kinnistu (krunt positsiooniga 43) osas. Detailplaneeringuga planeeriti planeeringualale golfiväljak ja elamukrundid. Detailplaneeringuga on Merikotka tn 34 kinnistule lubatud 1 hoone ehitisealuse pinnaga kuni 100 m2 ja kõrgusega kuni 8 m. Omanik soovib krundile ehitada 100 m2 asemel kuni 129 m2 ehitisealuse pinnaga elamu.
Harjaka maaüksuse detailplaneeringu osaline kehtetuks tunnistamine Pätsu katastriüksuse osas
Saaremaa Vallavalitsus teatab vastavalt planeerimisseaduse § 140 lõikele 5, et vallavolikogu tunnistas 28.11.2019 otsusega nr 111 kehtetuks Leisi Vallavalitsuse 25.11.2008 korraldusega nr 408 kehtestatud Harjaka maaüksuse detailplaneering (OÜ Hartal Projekt töö nr 00200) Pätsu katastriüksuse (40301:003:0443) osas.
Detailplaneeringu eesmärgiks on kinnistu maakasutuse sihtotstarbe muutmine, kinnistu kruntideks jagamine, tekkivatele kruntidele ehitusõiguse määramine, juurdepääsuteede, heakorra ja haljastuse ning tehnovõrkudega varustamise lahendamine. Detailplaneeringuga nähakse ette planeeritava maa-ala jagamine kolmeks elamumaa ja üheks maatulundusmaa krundiks. Detailplaneering tunnistati osaliselt kehtetuks planeerimisseaduse § 140 lõike 1 punkti 1 alusel katastriüksuse omaniku avalduse alusel. Kehtima jäävas osas on võimalik detailplaneering ellu viia.
Kuressaares Pihtla tee endise sõjaväeosa detaiplaneeringu kehtetuks tunnistamine
Kuressaare Linnavalitsuse 19.05.1998 korraldusega nr 414 on kehtestatud Pihtla tee endise sõjaväeosa detailplaneering. Detailplaneeringuga planeeriti krundid endises sõjaväeosas Kuressaare linnas praeguse Arhiivi, Kaare, Sirge ja Marientali tänavate ääres. Vastavalt planeerimisseaduse § 140 lg 1 p 2 võib detailplaneeringu või selle osa tunnistada kehtetuks, kui planeeringu koostamise korraldaja soovib planeeringu elluviimisest loobuda. Planeerimisseaduse § 140 lg 6 kohaselt tunnistab detailplaneeringu kehtetuks kohaliku omavalitsuse volikogu.
Kohalikul omavalitsusel on õigus kaaluda, kas tema haldusterritooriumil kehtiv detailplaneering on endiselt aja- ja asjakohane või mitte ning kas detailplaneeringu lahendus vastab kehtivate õigusaktide nõuetele, piirkonna hoonestusele ja majanduslikele vajadustele. Kuna kehtiv detailplaneering ei ole aja- ega asjakohane ning ei määra krundi hoonestusala, hoonete ja rajatiste toimimiseks vajalike ehitiste, sealhulgas tehnovõrkude ja-rajatiste ning avalikule teele juurdepääsuteede võimaliku asukohta, ehitise ehituslikke, arhitektuurseid ja kujunduslikke tingimusi, liikluskorralduse põhimõtteid ega haljastust ja heakorrastust, pidas Saaremaa vald otstarbekaks antud detailplaneering kogu ulatuses kehtetuks tunnistada.
Seletuskiri DP juurde Projekt Asendiskeem Otsuse eelnõu
Muratsi külas Rohu detailplaneeringu osaliselt kehtetuks tunnistamine
Saaremaa Vallavolikogu 20.06.2019 otsusega nr 91 tunnistati osaliselt kehtetuks Muratsi külas Rohu detailplaneering Rohu (katastritunnus 27003:003:0746) ja Hiiekoja (katastritunnus 27003:003:0747) katastriüksuste osas. Rohu detailplaneering kehtestati Kaarma Vallavalitsuse 09.09.2005 korraldusega nr 465. Detailplaneeringu eesmärgiks on nelja elamumaa krundi planeerimine ning ehitusõiguse määramine elamute ja abihoonete püstitamiseks. Planeeringualas asuva Rohu ja Hiiekoja kinnistutel on üks omanik, kes soovib krunte kasutada ühiselt. Tulenevalt eelnevast esitas omanik vallavalitsusele avalduse detailplaneeringu osaliselt kehtetuks tunnistamiseks.
Kuressaares Kalevi tn 1a detailplaneeringu kehtetuks tunnistamine
Saaremaa Vallavolikogu 20.06.2019 otsusega nr 89 tunnistati kehtetuks Kuressaare linnas Kalevi tn 1a detailplaneering. Kalevi tn 1a detailplaneering kehtestati Kuressaare Linnavalitsuse 08.04.2004 korraldusega nr 91. Detailplaneeringu eesmärgiks oli olemasolevate kaugküttevarustusega seotud hoonetekompleksi laiendamise planeerimine. Täpsemalt planeeriti kinnistule uus soojuse ja elektri koostootmisjaam koos hakkepuidu laoplatsiga ning osaliselt nähti ette olemasolevate hoonete likvideerimine. Kuna käesolevaks hetkeks on detailplaneeringuga kavandatu ellu viidud, esitas kinnistu omanik Saaremaa Vallavalitsusele avalduse detailplaneeringu kehtetuks tunnistamiseks.
Golfikompleksi detailplaneeringu II etapi osaline kehtetuks tunnistamine Luige tn 10 kinnistu osas
Saaremaa Vallavalitsus teatab vastavalt planeerimisseaduse § 140 lõikele 5, et vallavolikogu tunnistas 23.05.2019 otsusega nr 72 Kuressaare Linnavalitsuse 04.11.2003 korraldusega nr 750 kehtestatud „Golfikompleksi detailplaneeringu II etapp" osaliselt kehtetuks Luige tn 10 (krunt positsiooniga 34) kinnistu osas. Detailplaneering tunnistati osaliselt kehtetuks planeerimisseaduse § 140 lõike 1 punkti 1 alusel Luige tn 10 omaniku avalduse alusel, kuna ta soovis nimetatud krundile ehitada detailplaneeringust erinevalt 2-korruselist elamut. Ehitusõigus on krundile võimalik anda projekteerimistingimuste alusel. Detailplaneering on suures osas ellu viidud ning selle osalise kehtetuks tunnistamisega eelpool nimetatud kruntide osas on tagatud planeeringu terviklahenduse elluviimine.
Vahe ja Mere detailplaneeringu osaline kehtetuks tunnistamine Vahemere ja Merevahe katastriüksuste osas
Saaremaa Vallavalitsus teatab vastavalt planeerimisseaduse § 140 lõikele 5, et vallavolikogu tunnistas 23.05.2019 otsusega nr 73 Orissaare Vallavolikogu 14.08.2007 otsusega nr 157 kehtestatud Vahe ja Mere detailplaneeringu osaliselt kehtetuks Vahemere ja Merevahe katastriüksuste (krundid positsioonidega 3 ja 4) osas. Detailplaneering tunnistati osaliselt kehtetuks planeerimisseaduse § 140 lõike 1 punkti 1 alusel katastriüksuste omaniku avalduse alusel, kuna ta soovis nimetatud krundid liita ja taotleda ehitusõigust detailplaneeringust erinevalt. Ehitusõigus on krundile võimalik anda projekteerimistingimuste alusel arvestades üldplaneeringust tulenevaid tingimusi. Kehtima jäävas osas on võimalik detailplaneering ellu viia.
Kuressaare linnas Antsu detailplaneeringu kehtetuks tunnistamine
Saaremaa Vallavolikogu 26.04.2019 otsusega nr 58 tunnistati kehtetuks Kuressaare linnas Antsu detailplaneering. Antsu detailplaneering kehtestati Kaarma Vallavolikogu 31.05.2006 otsusega nr 83 eesmärgiga planeerida lao- ja büroohoone, lahendada liikluskorraldus ja muuta katastriüksuse sihtotstarve. Detailplaneering kehtestamise hetkel asus Antsu kinnistu Sikassaare külas. Peale detailplaneeringu kehtestamist ei ole detailplaneeringut asutud ellu viima. Samuti on kinnistu vahetanud korduvalt omanikku. Kinnistu praegune omanik esitas 15.03.2019 Saaremaa Vallavalitsusele avalduse Antsu detailplaneeringu kehtetuks tunnistamiseks.
Kuressaare linnas Ringi detailplaneeringu kehtetuks tunnistamine
Saaremaa Vallavolikogu 26.04.2019 otsusega nr 59 tunnistati kehtetuks Kuressaare linnas Ringi detailplaneering. Ringi detailplaneering kehtestati Kaarma Vallavolikogu 31.05.2006 otsusega nr 81 eesmärgiga planeerida tootmis- ja kaubandushoone, lahendada liikluskorraldus ja muuta katastriüksuse sihtotstarve. Detailplaneering kehtestamise hetkel asus Ringi kinnistu Sikassaare külas. Peale detailplaneeringu kehtestamist ei ole detailplaneeringut asutud ellu viima. Samuti on kinnistu vahetanud korduvalt omanikku. Kinnistu praegune omanik esitas 15.03.2019 Saaremaa Vallavalitsusele avalduse Ringi detailplaneeringu kehtetuks tunnistamiseks.
Pargi tn 16 ja lähiümbruse detailplaneeringu kehtetuks tunnistamine
Saaremaa Vallavolikogu 28.03.2019 otsusega nr 35 tunnistati kehtetuks Kuressaare linnas Pargi tn 16 ja lähiümbruse detailplaneering. Pargi tn 16 ja lähiümbruse detailplaneering kehtestati Kuressaare Linnavolikogu 05.01.2006 otsusega nr 1. Detailplaneeringu eesmärgiks oli Pargi tn 16 katastriüksusel asuva hotell Meri juurdeehituse planeerimine ning liikluskorralduse ja tehnovõrkude lahendamine. Pargi tn 16 kinnistu omanik esitas Saaremaa Vallavalitsusele taotluse detailplaneeringu kehtetuks tunnistamiseks eesmärgiga planeerida hotelli korteriomandid ja muuta katastriüksuse sihtotstarvet osaliselt elamumaaks. Vastavalt Kuressaare linna ja Kaarma valla kontaktvööndi ühisplaneeringule asub kinnistu Kuressaare mereäärsel segahoonestusalal, kuhu on lubatud kavandada funktsioone, mis rikastavad ala kasutusvõimalusi. Lubatud katastriüksuste sihtotstarbed on sotsiaalmaa, ärimaa ja elamumaa. Tulenevalt ühisplaneeringu maakasutuse juhtotstarbest on elamumaa katastriüksuse sihtotstarbe määramine Pargi tn 16 katastriüksusele võimalik.
Saaremaa Vallavalitsus teatab vastavalt planeerimisseaduse § 140 lõikele 5, et vallavolikogu tunnistas 28.02.2019 otsusega nr 30 Kuressaare Linnavalitsuse 04.11.2003 korraldusega nr 750 kehtestatud „Golfikompleksi detailplaneeringu II etapp" osaliselt kehtetuks Lagle tn 9 (krundi positsioon 71), Laugu tn 10 (krundi positsioon 80) ja Luige tn 24 (krundi positsioonid 57 ja 58) kinnistute osas.
Detailplaneering tunnistati osaliselt kehtetuks planeerimisseaduse § 140 lõike 1 punkti 1 alusel Lagle tn 9 ja Laugu tn 10 omaniku avalduse alusel, kuna ta soovis nimetatud krundid liita, ja Luige tn 24 omaniku avalduse alusel, kuna ta soovis ehitusõiguse määramist detailplaneeringust erinevalt vastavalt kehtiva üldplaneeringu tingimustele. Kruntide liitmine on võimalik maakorraldusliku toiminguga ning ehitusõigus anda projekteerimistingimuste alusel.
Detailplaneering on suures osas ellu viidud ning selle osalise kehtetuks tunnistamisega eelpool nimetatud kruntide osas on tagatud planeeringu terviklahenduse elluviimine.
Seletuskiri Asendiskeem
Saaremaa Vallavolikogu 21.06.2018 otsusega nr 76tunnistati kehtetuks Lõmala külas Mihkli detailplaneering. Maaüksuse omanik ei ole peale detailplaneeringu kehtestamist soovinud detailplaneeringut ellu viia ja esitas vallale avalduse detailplaneeringu kehtetuks tunnistamiseks, kuna olemasolev olukord ei vasta kehtestatud detailplaneeringule.

References: § 140
 § 140
 § 140
 § 140
 § 140
 § 140
 § 140
 § 140
 § 140
 § 140
 § 140
 § 140